
# Ркаил Зәйдулла: Робагыйлар

(ШИГЫРЬ)

***

Алдыма ак кәгазь җәям,

Каләм хакы кадәр бәям.

Юлларыңа ак җәймә дип,

Эз калдырган миңа Хәйям.

***

Кар диңгезен кузгатты җил, алды дулап,

Әйтерсең лә бар дөньяны тотты тулгак.

И, чайкалды еракларда, чак күренеп,

Әллә җилкән, әллә адашкан бер куак.

***

Зәп-зәңгәр күк. Тәңре елмаюы.

Түбәләрдә ап-ак томан куе, –

Сарылды ул иңгә җилән сыман...

Таралмасын сиздем еллар буе.

***

Оема, и күзем, йомылма һич кенә,

Уяу бул, нур өстә кавышу киченә.

Балчык бул үлгәч тә чүлмәкче кулында,

Чүлмәктән шәрабны гашыйклар эчсенгә.

***

Сулар акты, шыпырт комнар күченде,

Шуларны күзәтеп, шагыйрь төшенде:

Вакыт җитәр, туфрак булып көрсенер –

Ханмы ул, әллә бер гап-гади кешеме…

Следите за самым важным и интересным в Telegram-каналеТатмедиа

## Нет комментариев
Ркаил Зәйдулла: Робагыйлар